ইসস! এই মৃত্যুটা হতো না, যদি প্রশাসন পাঁচ দিন আগের ঘটনাটা গভীরভাবে নিত। গত মঙ্গলবার রাতে আমার বিশ্ববিদ্যালয়ের (সিলেট কৃষি বিশ্ববিদ্যালয়) চার ছোট ভাই-বোন ছিনতাইয়ের শিকার হয় এই এলাকায়। একটুর জন্য প্রাণ বেঁচেছে ইমরানের। ছিনতাইকারি তাঁর বুকে ছুরি চালিয়েছিল। ফুসফুস পর্যন্ত ছোয়েছে। ভাগ্য প্রসন্ন। একটুর জন্য প্রাণে বেঁচেছে প্রিয় ছোট ভাইটি। আজকে হাসপাতাল থেকে মুক্তি পেয়ে বাড়ি ফিরেছে। ইশতিয়াকও আঘাতপ্রাপ্ত হয়েছিল। তাঁরা চারজনই সিকৃবির জেনেটিক্স এন্ড বায়োটেকনোলজি অনুষদের স্নাতক ফাইনাল রেজাল্টের অপেক্ষায় থাকা স্বপ্নবাজ তরুন-তরুনি। ব্রিটিশ কাউন্সিলের একটি কম্পিটিশনে তাঁদের প্রজেক্ট গৃহিত হয়েছিল। প্রজেক্ট উপস্থাপনার জন্য তাঁরা ঢাকা যাওয়ার জন্য বের হয়েছিল। তাঁদের আর যাওয়া হয়নি। কোন রকমে প্রাণ বেঁচেছে ছিনতাইকারির হাত থেকে।